The Cure

The Cure es un grop britanic emblematic del pop rock, fondat en 1978. Es actualament compausat de Robert Smith (cant e guitarra), Roger O'Donnell (clavièrs), Reeves Gabrels (guitarra), Simon Gallup (bassa), Perry Bamonte  (guitarra e clavièrs) e Jason Cooper (batariá). Devenguts fòrça populars capvath lo monde entièr en plena periòda new wave au bèth miei de las annadas 1980, an fòrça influençat la cultura populara actuala, e pas unicament au nivèu de la musica : per exemple, fòrça monde de la mòda gotica an pres aqueste grop coma referéncia, en particular pr'amor de l'estetica victoriana romantica de lors disques del començament de las annadas 1980 (Charlotte sometimes), que fasián a-n'aqueste moment una musica malenconiosa, per pas díser sinistra, qualificada de còps de cold wave (A forest), e quitament un pauc mai tard son estat prés per modèla pr'amor de lor look post-punk, tot aquò a contribuït de'n far un grop culte. 

L'autra fàcia del grop a partir de la segonda mitat de las annadas 1980 es la del grop pop, au sens pròpi coma au sens musical del tèrme, qu'aguèron fòrça tubes entre 1985 e 1993 (Boys don't cry, In between days, Close to me, Just like heaven, Lullaby, Lovesong, High), fasent d'eles a-n'aquesta periòda un dels grops los mai populars de lor generacion. 

A partir de 1993-1994, The Cure passa un pauc de mòda, la popularitat del grop s'aflaquís pr'amor benlèu de la relèva, ambe la pujada d'una novèla mena de britpop (Blur, Oasis, Dodgy, The Cranberries, Supergrass...).

Lor cançon de 1987 Just like heaven a la particularitat d'èsser culta pr'amor d'una part qu'es una de las mai conegudas de lor repertòri aus Estats Units, e d'autra part pr'amor qu'en França (Occitània francesa compresa) a servit a l'epòca (1987-1988) de generic a l'emission televisada Les enfants du rockhttps://www.radiofrance.fr/franceinter/podcasts/pop-co/just-like-heaven-de-cure-1442958. 

Discografia
 1979: Three Imaginary Boys
 1980: Seventeen Seconds 
 1981: Faith
 1982: Pornography
 1984: The Top
 1985: The Head on the Door
 1987: Kiss Me, Kiss Me, Kiss Me
 1989: Disintegration
 1992: Wish
 1996: Wild Mood Swings
 2000: Bloodflowers
 2004: The Cure
 2008: 4:13 Dream
 2024: Songs of a Lost World

Cançons mai conegudas
 A forest (1980)
 Charlotte Sometimes (1981)
 Let's Go to Bed (1983)
 In Between Days (1986)http://www.chartsinfrance.net/The-Cure/In-Between-Days-s252.html
 Close to me (1986)
 Boys don't cry (1986)http://www.chartsinfrance.net/The-Cure/Boys-Don-t-Cry-New-Voice-New-Mix--sc344.html
 Why can't I be you (1987)
 Just like heaven (1987)http://www.chartsinfrance.net/The-Cure/Just-Like-Heaven-s539.html
 Lullaby (1989)http://www.chartsinfrance.net/The-Cure/Lullaby-s851.html
 Lovesong (1989)
 Never enough (1990)
 High (1992)http://www.chartsinfrance.net/The-Cure/High-s1434.html
 Friday I'm In love (1992)
 A Letter To Elise (1992)

 Referéncias 

Cure, The
Cure, The
Cure, The
Cure, The
Cure, The
Cure, The
Cure, The
Cure, The